CELEX: C2005/257/04
Language: da
Date: 2005-10-15 00:00:00
Title: Sag C-295/05: Anmodning om præjudiciel afgørelse forelagt ved kendelse afsagt den 1. april 2005 af Tribunal Supremo, Sala de lo Contencioso-Administrativo, i sagen Asociación Nacional de Empresas Forestales (ASEMFO) mod Empresa de Transformación Agraria SA (TRAGSA) og Administración del Estado

15.10.2005   
            
            
               DA
            
            
               Den Europæiske Unions Tidende
            
            
               C 257/2
            
         Anmodning om præjudiciel afgørelse forelagt ved kendelse afsagt den 1. april 2005 af Tribunal Supremo, Sala de lo Contencioso-Administrativo, i sagen Asociación Nacional de Empresas Forestales (ASEMFO) mod Empresa de Transformación Agraria SA (TRAGSA) og Administración del Estado
   (Sag C-295/05)
   (2005/C 257/04)
   Processprog: spansk
   Ved kendelse afsagt den 1. april 2005, indgået til Domstolens Justitskontor den 21. juli 2005, har Tribunal Supremo, Sala de lo Contencioso-Administrativo, i sagen Asociación Nacional de Empresas Forestales (ASEMFO) mod Empresa de Transformación Agraria SA (TRAGSA) og Administración del Estado forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Er det efter bestemmelserne i artikel 86, stk. 1, i traktaten om Den Europæiske Union lovligt, at en medlemsstat i Unionen ved lov tildeler en offentlig virksomhed en retsstilling, der gør det muligt for virksomheden at udføre offentlige arbejder uden at være underkastet de almindelige bestemmelser om indgåelse af offentlige kontrakter ved hjælp af udbud, uden at der foreligger særlige omstændigheder vedrørende uopsættelighed eller almene hensyn, og hvorved værdien i nogle tilfælde er lavere, i andre tilfælde højere end den økonomiske tærskel, der fastsættes i fællesskabsdirektiverne i denne forbindelse?
            
         
               2)
            
            
               Er en sådan retsstilling forenelig med bestemmelserne i Rådets direktiver 93/36/EØF (1) og 93/37/EØF af 14. juni 1993 (2) og med Europa-Parlamentets og Rådets direktiv 97/52/EF af 13. oktober 1997 (3) og med Kommissionens direktiv 2001/78 (4) om ændring af de nævnte direktiver, hvilke direktiver for nylig er samlet i Europa-Parlamentets og Rådets direktiv 2004/18/EF af 31. marts 2004 (5)?
            
         
               3)
            
            
               Finder bemærkningerne i EF-Domstolens dom af 8. maj 2003 (sag C-349/97, Spanien mod Kommissionen) (6) under alle omstændigheder anvendelse på TRAGSA og dettes datterselskaber, når henses til EF-Domstolens øvrige praksis vedrørende offentlige kontrakter, og når det tages i betragtning, at forvaltningen tildeler TRAGSA et stort antal arbejder, der falder uden for bestemmelserne om den frie konkurrence, og at denne omstændighed kan medføre en væsentlig fordrejning af det relevante marked?
            
         
      (1)  af 14. juni 1993 om samordning af fremgangsmåderne ved offentlige indkøb (EFT L 199, s. 1).
   
      (2)  om samordning af fremgangsmåderne med hensyn til indgåelse af offentlige bygge- og anlægskontrakter (EFT L 199, s. 54).
   
      (3)  om ændring af direktiv 92/50/EØF, 93/36/EØF og 93/37/EØF om samordning af fremgangsmåderne med hensyn til indgåelse af henholdsvis offentlige tjenesteydelsesaftaler, aftaler om offentlige indkøb og offentlige bygge- og anlægskontrakter (EFT L 328, s. 1).
   
      (4)  af 13. september 2001 om ændring af bilag IV til Rådets direktiv 93/36/EØF, af bilag IV, V og VI til Rådets direktiv 93/37/EØF og af bilag III og IV til Rådets direktiv 92/50/EØF, ændret ved direktiv 97/52/EF, samt af bilag XII-XV, XVII og XVIII til Rådets direktiv 93/38/EØF, ændret ved direktiv 98/4/EF (direktiv om anvendelse af standardformularer ved offentliggørelse af bekendtgørelser om offentlige kontrakter) (EFT L 285, s. 1).
   
      (5)  om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EFT L 134, s. 114).
   
      (6)  Samling af Afgørelser 2003 I, s. 3851.